Уладзімір Генадзевіч Спрынджук

Уладзімір Генадзевіч Спрынджук (22 ліпеня 1936, Мінск — 26 ліпеня 1987) — беларускі савецкі матэматык, спецыяліст у тэорыі лікаў. доктар фізіка-матэматычных навук (1966), прафесар (1969), акадэмік Акадэміі навук БССР (1986) Даказаў гіпотэзу , звязаную з класіфікацыяй рэчаісных лікаў.

 Біяграфія 
У 1954 годзе Спрыджук паступіў у Беларускі дзяржаўны ўніверсітэт, а ў 1959 годзе ў аспірантуру ў Віленскім універсітэце пад навуковым кіраўніцтвам . У 1963 годзе яму была прысуджана ступень кандыдата навук (Метрычныя тэарэмы аб дыяфантавых прыбліжэннях алгебраічнымі лікамі абмежаванай ступені), а ў 1965 годзе ён атрымаў ступень доктара ў Пецярбургскім дзяржаўным універсітэце (за работу Праблема Малера ў метрычнай тэорыі лікаў). У 1969 годзе ён стаў прафесарам і ўзначаліў аддзел тэорыі лікаў у Інстытуце матэматыкі Беларускай Акадэміі навук у Мінску. У 1965—1971 гадах таксама выкладаў у Беларускім дзяржаўным універсітэце. Акрамя таго, ён выступаў з навуковымі дакладамі і лекцыямі ў Парыжскім універсітэце, Польскай і Славацкай акадэміі навук.

Спрынджук займаўся ,  (г.зн. рашэнне алгебраічных ураўненняў у цэлых ліках) і трансцэндэнтнымі лікамі. Ужо ў студэнцкія гады ён апублікаваў сваю першую працу, у якой рашыў задачу , з якім ён па гэтым пытанні нават перапісваўся. На выбар Спрынджуком напрамку даследаванняў таксама істотна паўплываў ленінградскі тэарэтык-лікавік Ю. У. Ліннік, у якога Спрынджук абараняў доктарскую. Працы Уладзіміра Спрынджука сярэдзіны 1960-х гадоў разам з тагачаснымі працамі  леглі ў аснову метрычнай тэорыі дыяфантавых прыбліжэнняў. У 1965 годзе ён даказаў гіпотэзу Малера, што амаль усе рэчаісныя лікі з’яўляюцца S-лікамі (па класіфікацыі Малера) тыпу 1. На той час Малеру ўжо было вядома, што амаль усе рэчаісныя лікі з’яўляюцца S-лікамі. Спрынджук жа сваім вынікам істотна ўзмацніў гэта сцвярджэнне.

У. Г. Спрынджук быў абраны з 1969 года членам-карэспандэнтам, а з 1986 года акадэмікам Акадэміі навук БССР. З 1970 года ён уваходзіў у рэдкалегію часопіса . У 1970 Спрынджук быў запрошаным дакладчыкам на  у Ніцы (New applications of analytic and p-adic methods in diophantine approximations).

 Асноўныя працы 
 Проблема Малера в метрической теории чисел. — Мн.: Наука и техника, 1967.
 Перакл. на англ. мову: Mahler’s Problem in metric number theory. American Mathematical Society 1969.
 Метрическая теория диофантовых приближений. — М.: Наука, 1977.
 Перакл. на англ. мову: Metric theory of Diophantine approximations. Winston and Sons, Washington D.C. 1979.
 Теорема Гильберта о неприводимости и рациональные точки на алгебраических кривых // Докл. АН СССР. 1979. — Т. 247, № 2.
 Классические диофантовы уравнения от двух неизвестных. — М.: Наука,1982.
 Перакл. на англ. мову: Classical Diophantine Equations. Springer, Lecture Notes in Mathematics Band 1559, 1993.

 Літаратура 

 Владимир Геннадьевич Спринджук: Библиогр. указ. — Минск, 1989.
 Боголюбов А. Н. Математики. Механики: Биогр. справ. — Киев, 1983.


 Спасылкі 
 Владимир Геннадьевич Спринджук (К 70-летию со дня рождения)  // Весці НАН Беларусі. Сер. фіз.-мат. навук. 2006. № 3.
 Акадэмік Спрынджук Уладзімір Генадзевіч. Гістарычная даведка 
 Некралог на Numbertheory.org 
 Спіс публікацый У. Г. Спрынджука. 
 Уладзімір Генадзевіч Спрынджук у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 


Катэгорыя:Матэматыкі СССР
Катэгорыя:Матэматыкі Беларусі
Катэгорыя:Матэматыкі ў тэорыі лікаў
Катэгорыя:Акадэмікі Нацыянальнай акадэміі навук Беларусі
Катэгорыя:Дактары фізіка-матэматычных навук